Document ID: 32004L0031

Direktiva Komisije 2004/31/ES
z dne 17. marca 2004
o spremembi prilog I, II, III, IV in V k Direktivi Sveta 2000/29/ES o varstvenih ukrepih proti vnosu organizmov, škodljivih za rastline ali rastlinske proizvode, v Skupnost in proti njihovemu širjenju v Skupnosti
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 2000/29/ES z dne 8. maja 2000 o varstvenih ukrepih proti vnosu organizmov, škodljivih za rastline ali rastlinske proizvode, v Skupnost in proti njihovemu širjenju v Skupnosti [1] ter zlasti točk (c) in (d) drugega odstavka člena 14 Direktive,
po posvetovanju z zadevnimi državami članicami,
ob upoštevanju naslednjega:
(1) Iz informacij, ki jih je na podlagi raziskav predložila Švedska, se zdi, da območja na Švedskem ne bi smela biti več priznana kot "varovana območja" glede virusa beet necrotic yellow vein.
(2) V skladu z Direktivo 2000/29/ES je vnos v Skupnost rastlin Vitis L. s poreklom iz tretjih držav, razen plodov, prepovedan.
(3) Na podlagi informacij, ki jih je predložila Švica, se zdi, da so ukrepi, ki jih uporablja Švica v zvezi z vnosom in premeščanjem rastlin Vitis L., razen plodov, enakovredni ukrepom, določenim v Direktivi 2000/29/ES. Zato bi bilo treba dovoliti vnos v Skupnost rastlin Vitis L., razen plodov, s poreklom iz Švice.
(4) V skladu z Direktivo 2000/29/ES je na območja znotraj Skupnosti, ki so priznana kot varovana območja glede bakterije Erwinia amylovora (Burr.) Winsl. et al., prepovedan vnos gostiteljskih rastlin tega škodljivega organizma, razen plodov in semen s poreklom iz tretjih držav, razen iz tistih, ki so priznane kot proste tega škodljivega organizma ali v katerih so bila ugotovljena s tem škodljivim organizmom neokužena območja.
(5) Na podlagi informacij, ki jih je predložila Švica, se zdi, da so ukrepi, ki jih znotraj svojega ozemlja uporablja Švica v zvezi z vnosom in premeščanjem gostiteljskih rastlin bakterije Erwinia amylovora (Burr.) Winsl. et al., razen plodov in semen, zvečine enakovredni ukrepom, določenim v Direktivi 2000/29/ES. Zato bi bilo treba dovoliti vnos v Skupnost gostiteljskih rastlin bakterije Erwinia amylovora (Burr.) Winsl. et al,. razen plodov in semen, ter drugih rastlin Cotoneaster Ehrh. in Photinia davidiana (Dcne.) Cardot s poreklom iz Švice.
(6) Iz informacij, ki jih je na podlagi sistematičnih raziskav predložila Italija, se zdi, da nekatera območja v Italiji ne bi smela biti več priznana kot "varovana območja" glede bakterije Erwinia amylovora (Burr.) Winsl. et al.
(7) Zaradi pisne napake pri pripravi Direktive 2003/116/ES je bila sedanja točka 21.1 dela B Priloge IV k Direktivi 2000/29/ES napačno oštevilčena.
(8) Sedanje določbe proti glivi Tilletia indica Mitra bi bilo treba spremeniti tako, da se upoštevajo osveženi podatki o prisotnosti tega škodljivega organizma v Iranu.
(9) Direktivo 2000/29/ES bi bilo zato treba ustrezno spremeniti.
(10) Ukrepi, predvideni s to direktivo, so v skladu z mnenjem Stalnega odbora za zdravstveno varstvo rastlin -
SPREJELA NASLEDNJO DIREKTIVO:
Člen 1
Priloge I, II, III, IV in V k Direktivi 2000/29/ES so spremenjene v skladu s Prilogo k tej direktivi.
Člen 2
1. Države članice sprejmejo zakone in druge predpise, potrebne za uskladitev s to direktivo, najpozneje do 20. aprila 2004. Besedilo teh predpisov nemudoma predložijo Komisiji skupaj s tabelo usklajevanja med predloženimi predpisi in to direktivo.
Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.
2. Države članice predložijo Komisiji besedila temeljnih predpisov nacionalne zakonodaje, sprejetih na področju, ki ga ureja ta direktiva.
Člen 3
Ta direktiva začne veljati na dan po objavi v Uradnem listu Evropske unije.
Člen 4
Ta direktiva je naslovljena na države članice.
V Bruslju, 17. marca 2004

Labels: 20
16
6